**Odôvodnenie nerozdelenia zákazky**

Predmet zákazky:

**Angiografické prístroje (3ks)**

**Odôvodnenie:**

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Verejný obstarávateľ zvolil postup zadávania zákazky s dodaním predmetu zákazky ako celku a následným výberom generálneho dodávateľa, pričom nerozdelením predmetu zákazky na časti verejný obstarávateľ neuprie ani neobmedzí účasť záujemcov v danom verejnom obstarávaní, nakoľko zákon o verejnom obstarávaní umožňuje viacero spôsobov, akými je možná účasť v danom verejnom obstarávaní aj tých hospodárskych subjektov, ktoré by z rôznych dôvodov neboli schopné plniť predmet zákazky v postavení generálneho dodávateľa.

Z celkového pohľadu verejného obstarávania je potrebné zabezpečiť jednotné užívateľské rozhranie, ako aj funkčné prepojenie vzájomne nadväzujúcich diagnostických prvkov a terapeutických zákrokov a postupov, ktoré sú technologicky, funkčne a časovo vzájomne previazané a zabezpečiť určitý stupeň kompatibility a jednotnosť rozhrania.

Dodávka predmetu zákazky ako celku musí byť časovo a technologicky zosúladená.

Pri predmete zákazky verejný obstarávateľ zohľadnil všetky vecné, časové, administratívne, technické, technologické a ekonomické faktory a skutočnosti, ktoré by mohli akýmkoľvek spôsobom ovplyvniť cieľ, ktorý by sa mal naplniť zabezpečením a plnením predmetu zákazky.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania. Predmet zákazky z dôvodov funkcionality a komplexnosti zariadení predstavuje ucelený technologický celok vybavenia operačných sál, bez ktorých sa vykonávanie operačných zákrokov nezaobíde.

Verejný obstarávateľ zohľadnil aj možnosť rozdelenia zákazky na časti, čo by predstavovalo riziko, že realizácia zákazky a dodanie predmetu zákazky sa stane nadmerne časovo a technicky obťažným a finančne náročným.